b'\n_START_ARTICLE_\nGlobaalikasvatusverkosto\n_START_PARAGRAPH_\nGlobaalikasvatusverkosto on Kepa ry:n koordinoima globaalikasvatusta tekevien suomalaisten j\xc3\xa4rjest\xc3\xb6jen yhteisty\xc3\xb6verkosto.\n_START_SECTION_\nHistoria\n_START_PARAGRAPH_\nKepa koordinoi vuosina 2001-2004 EU-rahoitteista hanketta, jolla vahvistettiin suomalaisten kansainv\xc3\xa4lisyyskasvatusta tekevien j\xc3\xa4rjest\xc3\xb6jen toimintaa. Kepan nykyinen toiminta j\xc3\xa4rjest\xc3\xb6jen globaalikasvatustoiminnan ja vertaisoppimisen tukemiseksi on t\xc3\xa4m\xc3\xa4n hankkeen peruja. Lis\xc3\xa4tietoja hankkeesta l\xc3\xb6yd\xc3\xa4t loppuraportin englanninkielisest\xc3\xa4 tiivistelm\xc3\xa4st\xc3\xa4 (pdf).\n_START_SECTION_\nToiminta\n_START_PARAGRAPH_\nKepa tarjoaa verkostoon kuuluville j\xc3\xa4rjest\xc3\xb6ille koulutusta ja neuvontaa sek\xc3\xa4 koordinoi toimijoiden v\xc3\xa4list\xc3\xa4 yhteisty\xc3\xb6t\xc3\xa4, edunvalvontaa ja vaikuttamista. Globaalikasvatusverkoston toimijoita ja niiden tekem\xc3\xa4\xc3\xa4n ty\xc3\xb6t\xc3\xa4 esitell\xc3\xa4\xc3\xa4n verkkosivustolla Globaalikasvatus.fi. Sivuston vinkkipankista l\xc3\xb6ytyy kokoelma vapaasti hy\xc3\xb6dynnett\xc3\xa4vi\xc3\xa4 j\xc3\xa4rjest\xc3\xb6jen tuottamia globaalikasvatusmateriaaleja, menetelmi\xc3\xa4 ja koulutuspalveluita. Useat j\xc3\xa4rjest\xc3\xb6t toteuttavat my\xc3\xb6s kouluvierailuja.'